**O B E C L I P O V N Í K**

**Obecný úrad č. 113**

**956 01 Bojná**

**Zápisnica č. 10/2020**

**zo zasadnutia Obecného zastupiteľstva konaného dňa 04.12.2020 na Obecnom úrade v Lipovníku**

Obecné zastupiteľstvo v Lipovníku na svojom zasadnutí prerokovalo:

1./ Otvorenie

2./ Určenie zapisovateľa a voľba overovateľov zápisnice

3./ Informácia starostu obce o činnosti OCÚ – kontrola plnenia uznesení OZ

4./ Správa o plnení finančného rozpočtu za 3 Q 2020

5./ Správa hlavného kontrolóra obce o vykonanej kontrole činnosti a hospodárenia

 za 3 Q 2020

6./ Plán kontrolnej činnosti HK na 1. polrok 2021

7./ Návrh VZN obce Lipovník na rok 2021 a ďalšie obdobia

8./ Návrh sadzobníka poplatkov o úhradách za poskytované služby obcou Lipovník na rok 2021

9./ Nákup pozemkov pod MK a trafostanicou

10./ Návrh na úpravu rozpočtu obce Lipovník na rok 2020

11./ Návrh rozpočtu obce Lipovník na roky 2021 - 2023

12./ Diskusia - Rôzne: Správy, zmluvy, došlé podania

13./ Uznesenie 10/2020

14./ Záver

**Začiatok OZ: 18:00 hod**

**Prítomní:** podľa priloženej prezenčnej listiny : 4 - M. Šlik, V. Roman, M. Držík, I. Páleník, Pajgert – PN.

Obecné zastupiteľstvo je uznášaniaschopné.

**K bodu rokovania č. 1**

Starosta obce privítal prítomných na riadnom zasadnutí OZ. Následne starosta obce konštatoval, že OZ je uznášaniaschopné, prečítal návrh programu OZ, požiadal o jeho prípadné doplnenie a následne o jeho schválenie - **jednohlasne schválené**

Na základe aktuálnych platných hygienických opatrení proti šíreniu COVID – 19 starosta obce navrhol prítomným aby p. Janerle predniesol svoju žiadosť, ktorú doručil na Obecný úrad dňa 16.09.2020. Poslanci súhlasili s prednesením žiadosti p. Janerleho.

**p. Janerle** – predniesol svoje žiadosti – o povolenie výstavby prístrešku terasy pri budove s. č. 140 TJ kabíny, prístrešok bude hradený z vlastných finančných prostriedkov. Ďalej predniesol žiadosť o povolenie opravy chodníka pri schodoch pohostinstva, p. Janerle uviedol, že aj táto oprava bude financovaná z jeho finančných prostriedkov. P. Janerle ďalej predniesol žiadosť o predĺženie doby nájmu nebytových priestorov budovy s. č. 140 TJ na dobu dlhšiu ako jeden rok a to minimálne na 5 rokov s prednostným právom na predĺženie nájmu na ďalšie obdobie.

**Starosta obce –** oboznámil prítomných, že nájomné zmluvy, ktoré sa uzatvárajú z dôvodu hodného osobitného zreteľa, pri takomto dôvode je možné uzatvorenie nájomnej zmluvy iba na jeden rok. Ak by sa nájomná zmluva uzatvorila na dlhšiu dobu ako jeden rok obec by musela postupovať vyhlásením verejnej súťaže na prenájom nebytových priestorov s. č. 140 TJ pri ktorej sa môže stať, že bude vybraný iný záujemca o prenájom nebytových priestorov s. č. 140 TJ.

Predniesol návrh na uznesenie č. 10.1./2020

**Bod rokovania č. 1.**

Otvorenie

**Obecné zastupiteľstvo v Lipovníku podľa zákona č. 369/1990 Zb. o obecnom zriadení**

**A./ Konštatuje, že**

**1**. Zasadnutie obecného zastupiteľstva bolo zvolané v súlade s príslušnými ustanoveniami zákona

 o obecnom zriadení a ostatných právnych predpisov

**2.** Zasadnutie obecného zastupiteľstva je uznášaniaschopné

**B./ Schvaľuje:**

1. Program zasadnutia obecného zastupiteľstva v rozsahu predloženého návrhu

**Hlasovanie: Za:** 4 /Držík, Roman, Páleník, Šlik, /

 **Proti:** 0

**Zdržali sa:** 0

**K bodu rokovania č. 2**

Starosta obce navrhol za zapisovateľa zo zasadnutia OZ Ing. Zuzanu Jančovičovú – pracovníčku OCÚ, zároveň navrhol za overovateľov zápisnice M. Držíka a V. Romana – **jednohlasne schválené.**

Predniesol návrh na uznesenie č. 10.2./2020

**Bod rokovania č. 2.**

Určenie zapisovateľa a overovateľov zápisnice

**Obecné zastupiteľstvo v Lipovníku podľa zákona č. 369/1990 Zb. o obecnom zriadení**

**A./ Určuje:**

**1.** Zapisovateľa zasadnutia OZ – Ing. Zuzana Jančovičová – pracovníčka OCÚ

**2.** Overovateľov zápisnice zo zasadnutia OZ – M. Držík, V. Roman

**Hlasovanie: Za:** 4 /Držík, Páleník, Roman, Šlik, /

 **Proti:** 0

**Zdržali sa:** 0

**K bodu rokovania č. 3.**

Starosta obce predniesol informácie o aktivitách OCÚ za uplynulé obdobie. Starosta obce informoval prítomných, že boli začaté práce na rozšírení elektrickej siete v obci Lipovník lokalita Podjarčie. Zároveň požiadal p. J. Božika o prednesenie návrhu ďalšieho postupu pri prácach na rozšírení elektrickej siete. Starosta obce podal informáciu, že sa začala ďalšia etapa prác na obecnom vodovode. Taktiež informoval prítomných o vykonaných celoplošných testovaniach COVID – 19 v podmienkach obce Lipovník. – **vzaté na vedomie**

Predniesol návrh uznesenia č. 10.3./2020

**Bod rokovania č. 3.**

Informácia starostu obce o činnosti OCÚ – kontrola plnenia uznesení

**Obecné zastupiteľstvo v Lipovníku podľa zákona č. 369/1990 Zb. o obecnom zriadení**

**A./ Berie na vedomie:**

1. Informáciu starostu obce o aktivitách OCÚ za uplynulé obdobie, kontrolu plnenia uznesení

2.Informácia starostu obce o prácach na rozšírení elektrickej siete v obci

3. Informáciu starostu obce o prácach na obecnom vodovode

4. Informáciu o vykonaných opatreniach COVID- 19 v podmienkach obce Lipovník

**Hlasovanie: Za:** 4 /Držík, Páleník, Roman, Šlik, /

 **Proti:** 0

 **Zdržali sa:** 0

**K bodu rokovania č. 4**

Starosta obce predniesol prítomným hodnotiacu správu o plnení finančného rozpočtu obce Lipovník za 3 Q 2020 – **vzaté na vedomie**

Starosta obce konštatoval, že plnenie rozpočtu je pre obec zatiaľ priaznivé, predložil výkaz o plnení bežného a kapitálového rozpočtu k 30.11.2020, zároveň informoval o stave majetku, záväzkov a pohľadávok k 30.11.2020 konštatoval, že obec Lipovník nemá k aktuálnemu dátumu žiadne záväzky a ani nedoplatky na dani z nehnuteľnosti. Aj napriek priaznivému vývoju rozpočtu obce Lipovník sa snaží obec šetriť na základe skutočnosti dlhotrvajúcej pandémie ochorenia COVID – 19.

- **vzaté na vedomie**

Starosta obce predniesol návrh na uznesenie č. 10.4./2020

**Bod rokovania č. 4.**

Správa o plnení finančného rozpočtu za 3 Q 2020

**Obecné zastupiteľstvo v Lipovníku podľa zákona č. 369/1990 Zb. o obecnom zriadení**

**A. Berie na vedomie:**

1. Hodnotiacu správu o plnení finančného rozpočtu obce Lipovník za 3 Q 2020

2. Informáciu starostu obce o stave finančných prostriedkov k 30.11. 2020

**Hlasovanie: Za: 4** /Držík, Páleník, Roman, Šlik, /

 **Proti:** 0

 **Zdržali sa:** 0

**K bodu rokovania č. 5**

Starosta obce požiadal hlavnú kontrolórku obce p. Ing. Andackú aby predniesla správu č. 3/2020 o výsledku kontroly pokladne a pokladničných dokladov za vybrané mesiace roku 2020.

Hlavná kontrolórka obce informovala, že cieľom kontroly bolo preveriť dodržiavanie vedenia pokladne, náležitosti pokladničných dokladov a kontrola dodržiavania zákona o finančnej kontrole za vybrané mesiace marec a august. Kontrolou bolo zistené, že obec Lipovník dodržiava zákon o finančnej kontrole a tiež aj predpisy na vedenie pokladnice. – **berie na vedomie**

Starosta obce predniesol návrh na uznesenie č. 10.5/2020

**Bod rokovania č. 5.**

Správa hlavného kontrolóra obce o vykonanej kontrole činnosti a hospodárenia za 3. Q 2020

**Obecné zastupiteľstvo v Lipovníku podľa zákona č. 369/1990 Zb. o obecnom zriadení**

**A. Berie na vedomie:**

1. Informáciu HK o vykonanej kontrole činnosti za 3 Q 2020

**Hlasovanie:**

 **Za: 4** /Držík, Páleník, Roman, Šlik, /

 **Proti:** 0

 **Zdržali sa:** 0

**K bodu rokovania č. 6**

Starosta obce požiadal hlavnú kontrolórku obce o prednesenie plánu kontrolnej činnosti na 1. polrok 2021. Hlavná kontrolórka obce predniesla návrh plánu kontrolnej činnosti taktiež uviedla, že má v pláne kontrolovať používanie a poskytovanie dotácií z rozpočtu obce, dodržiavanie povinností uvoľňovania finančných prostriedkov v súlade so schváleným rozpočtom obce. – **schválené**

Starosta obce predniesol návrh na uznesenie č. 10.6./2020

**Bod rokovania č. 6.**

Plán kontrolnej činnosti hlavného kontrolóra obce na 1. polrok 2021

**Obecné zastupiteľstvo v Lipovníku podľa zákona č. 369/1990 Zb. o obecnom zriadení**

**A. Schvaľuje:**

1. Plán kontrolnej činnosti hlavného kontrolóra obce na 1. polrok 2021

**Hlasovanie: Za: 4** /Držík, Páleník, Roman, Šlik, /

 **Proti:** 0

 **Zdržali sa:** 0

**K bodu rokovania č. 7**

- Starosta obce predložil návrh VZN č. 5/2020 – o miestnej dani z nehnuteľnosti na území obce Lipovník a konštatoval že, návrh VZN bol vypracovaný tak, aby sa nemenili výšky daní a tiež uviedol, že návrh bol zverejnený zákonom predpísaným spôsobom a neboli podané žiadne pripomienky – **schválené**

- Starosta obce predložil návrh VZN č. 6/2020 – o miestnom poplatku za komunálne odpady a DSO. Informoval, že návrh VZN bol vypracovaný bez nezmenenej výšky poplatku za komunálne odpady a DSO, návrh bol zverejnený zákonom predpísaným spôsobom a neboli podané žiadne pripomienky. Informoval, že v najbližšom období Skládka Bojná zvýši poplatky za skládkovanie ale aj napriek tomu dané poplatky by mali zatiaľ postačiť na pokrytie nákladov za komunálne odpady – **schválené.**

- Starosta obce predniesol návrh VZN č. 7/2020 – o miestnych daniach na území obce Lipovník. Návrh bol spracovaný bez navýšenia sadzieb za miestne dane na území obce Lipovník a zverejnený zákonom stanovenom termíne a neboli podané žiadne pripomienky – **schválené**

- Starosta obce predniesol návrh VZN č. 8/2020 – o opatrovateľskej službe. Starosta obce konštatoval, že výška poplatku za hodinu poskytnutia opatrovateľskej služby bola zvýšená v návrhu VZN na základe skutočnosti, že náklady na opatrovateľskú službu sú vyššie ako poplatky za poskytnutie. , VZN bolo zverejnené zákonom stanovej lehote a neboli k nemu podané žiadne pripomienky – **schválené**

Starosta obce predniesol návrh na uznesenie č. 10.7./2020

**Bod rokovania č. 7.**

Návrh VZN obce Lipovník na kalendárny rok 2021 a ďalšie obdobia

**Obecné zastupiteľstvo v Lipovníku podľa zákona č. 369/1990 Zb. o obecnom zriadení**

**A. Berie na vedomie:**

**1.** Návrhy VZN obce Lipovník na kalendárny rok 2021 a ďalšie obdobia

**2**. Dôvodovú správu a informáciu starostu obce o príprave, zverejňovaní a pripomienkovaní

 predložených návrhov VZN

**B. Schvaľuje:**

1. VZN č. 5/2020 o miestnej dani z nehnuteľnosti na území obce Lipovník

2. VZN č. 6/2020 o miestnom poplatku za komunálne odpady a DSO

3. VZN č. 7/2020 o miestnych daniach na území obce Lipovník

4. VZN č. 8/2020 o opatrovateľskej službe

**C. Odporúča:**

**Starostovi obce:**

1.Priebežne vypracovať a predložiť na pripomienkovanie a schválenie návrhy a aktualizácie VZN

 v zmysle platnej legislatívy

**Hlasovanie: Za: 4** /Držík, Páleník, Roman, , Šlik, /

 **Proti:** 0

 **Zdržali sa:** 0

**K bodu rokovania č. 8**

Starosta obce predniesol návrh Sadzobníka poplatkov – o úhradách za poskytované služby obcou Lipovník na rok 2021. Starosta konštatoval, že poplatky v návrhu neboli zmenené a návrh sadzobníku bol zverejnený zákonom stanovenom termíne – **schválené**

Starosta obce predniesol návrh na uznesenie č. 10.8./2020

**Bod rokovania č. 8.**

Návrh sadzobníka poplatkov o úhradách za poskytované služby obcou Lipovník na rok 2021

**A: Berie na vedomie:**

1**.** Návrh sadzobníka poplatkov o úhradách za poskytované služby obcou Lipovník na rok 2021

2. Dôvodovú správu starostu obce k návrh sadzobníka poplatkov o úhradách za poskytované služby

 obcou Lipovník na rok 2021

**B: Schvaľuje:**

1. Sadzobník poplatkov o úhradách za poskytované služby obcou Lipovník na rok 2021

**Hlasovanie: Za: 4** /Držík, Páleník, Roman, Šlik, /

 **Proti:** 0

 **Zdržali sa:** 0

**K bodu rokovania č. 9**

Starosta obce predniesol informáciu o zámere obce Lipovník nakúpiť pozemky pod miestnou komunikáciou „Dolná ulica“ a pozemky pod budúcou trafostanicou v lokalite „Podjarčie“ do vlastníctva obce Lipovník. Informoval, že vlastníci pozemkov vyjadrili predbežný záujem, že dané pozemky sú ochotní predať- **schválené**

Starosta obce predniesol návrh na uznesenie č. 10.9./2020

**Bod rokovania č. 9.**

Nákup pozemkov pod MK a trafostanicou

**Obecné zastupiteľstvo v Lipovníku podľa zákona č. 369/1990 Zb. o obecnom zriadení**

**A: Berie na vedomie:**

1.Dôvodovú správu starostu obce k zámeru nákupu pozemkov pod miestnou komunikáciou „Dolná

 ulica“ a trafostanicou v lokalite „ Podjarčie“ do vlastníctva obce Lipovník

**B: Schvaľuje:**

1.Nákup pozemku pod trafostanicu po prerokovaní s vlastníkmi:

 **Parcelné číslo 541/11 C KN podľa GP č. 50941879-227/2020 vypracovaný R. Gregorík**

 Druh pozemku: Ostatná plocha /potrebné rozhodnutie o odňatí z PP/

 Výmera: 43 m2

 Vlastníci: Mária Turčanová, rod. Jančovičová, Lipovník 78, 956 01, spoluvlastnícky podiel ½

 Elena Korgová RNDr., CSc., rod. Súkeníková, , Vyšehradská 3020/13,

 Bratislava, 851 06, spoluvlastnícky podiel ½

 Vlastníci vedení na LV č. 527

 Kúpna cena: 5,00 € / m2, Celková cena : 215,00 €

 Poplatky notárovi a vklad do KN financované z rozpočtu obce

2.Nákup pozemku pod MK po prerokovaní s vlastníkmi:

 **Parcelné číslo 814/5 C KN podľa GP č, 50351176-005/20 vypracovaný GEOTOP**

 Druh pozemku: Zastavaná plocha /potrebné rozhodnutie o odňatí z PP/

 Výmera: 67 m2

 Vlastníci: Eva Šliková, rod. Šliková, Lipovník 65, 956 01, spoluvlastnícky podiel 2/3

 Daniela Mižičová, rod. Šliková, Lipovník 65, 956 01, spoluvlastnícky podiel 1/6

 Daniel Šlik, rod. Šlik,Winterova 1760/26, Piešťany, 921 01,spoluvlastnícky podiel 1/6

 Vlastníci vedení na LV č. 527

 Kúpna cena: 1,00 € / m2, Celková cena: 67,00 €

 Poplatky notárovi a vklad do KN financované z rozpočtu obce

3.Nákup pozemku pod MK po prerokovaní s vlastníkmi:

 **Parcelné číslo 508/11 C KN**

 Druh pozemku: Zastavaná plocha

 Výmera: 79 m2

 Vlastníci: Marián Schlik, rod. Schlik, Lipovník 192, 956 01, spoluvlastnícky podiel ½

 Mária Schliková, rod. Páleníková, Lipovník 192, 956 01, spoluvlastnícky podiel ½

 Vlastníci vedení na LV č. 590

 Kúpna cena: 1,00 € / m2, Celková cena: 79,00 €

 Poplatky notárovi a vklad do KN financované z rozpočtu obce

4.Nákup pozemku pod MK po prerokovaní s vlastníkmi:

 **Parcelné číslo 508/12 C KN**

 Druh pozemku: Zastavaná plocha

 Výmera: 132 m2

 Vlastníci: Marián Schlik, rod. Schlik, Lipovník 192, 956 01, spoluvlastnícky podiel ½

 Mária Schliková, rod. Páleníková, Lipovník 192, 956 01, spoluvlastnícky podiel ½

 Vlastníci vedení na LV č. 590

 Kúpna cena: 1,00 € / m2, Celková suma: 132,00 €

 Poplatky notárovi a vklad do KN financované z rozpočtu obce

5.Nákup pozemku pod MK po prerokovaní s vlastníkmi:

 **Parcelné číslo 508/9 C KN**

 Druh pozemku: Zastavaná plocha

 Výmera: 122 m2

 Vlastníci: Rastislav Jančovič, rod. Jančovič, Lipovník 80, 956 01, spoluvlastnícky podiel 1/1

 Vlastníci vedení na LV č. 550

 Kúpna cena: 1,00 € / m2, Celková suma: 122,00 €

 Poplatky notárovi a vklad do KN financované z rozpočtu obce

**Hlasovanie: Za: 4** /Držík, Páleník, Roman, Šlik, /

 **Proti:** 0

 **Zdržali sa:** 0

**K bodu rokovania č. 10**

Starosta obce konštatoval, že plnenie príjmovej a výdavkovej časti rozpočtu je priaznivé, avšak aktuálne príjmy a následné plánované výdavky si vyžiadajú úpravu rozpočtu a predložil návrh rozpočtového opatrenia č. 3/2020 a požiadal o jeho schválenie. – **schválené**

Starosta predniesol návrh na uznesenie č. 10.10./2020

**Bod rokovania č. 10**

Návrh na úpravu rozpočtu obce Lipovník na rok 2020

**Obecné zastupiteľstvo v Lipovníku podľa zákona č. 369/1990 Zb. o obecnom zriadení**

**A: Berie na vedomie:**

1**.** Návrh na vykonanie úpravy rozpočtu rozpočtovým opatrením RO č.3/2020

2. Dôvodovú správu starostu obce na vykonanie úpravy rozpočtu na rok 2020

**B: Schvaľuje:**

1. Rozpočtové opatrenie č.3/2020 v rozsahu návrhu OCÚ

**Hlasovanie: Za: 4** /Držík, Páleník, Roman, Šlik, /

 **Proti:** 0

 **Zdržali sa:** 0

**K bodu rokovania č. 11**

Starosta predložil návrh rozpočtu na roky 2021 - 2023, zdôvodnil zaradenie rozpočtových priorít a finančných prostriedkov určených na chod obce a rozvojové programy na základe odhadov. Starosta obce podal návrh aby finančný rozpočet na rok 2021 bol schválený bez uplatnenia programového rozpočtovania. Starosta obce požiadal hlavnú kontrolórku o prednesenie stanoviska hlavného kontrolóra obce k návrhu finančného rozpočtu obce Lipovník na kalendárny rok 2021. Hlavná kontrolórka predniesla stanovisko, že návrh rozpočtu obce na rok 2021 je spracovaný v súlade so všeobecne záväznými právnymi predpismi. Návrh rozpočtu obce na rok 2021 je zostavený ako vyrovnaný a pri jeho tvorbe sa vychádzalo z analýzy výsledkov rozpočtového hospodárenia obce v roku 2020. Hlavná kontrolórka konštatovala, že predložený návrh rozpočtu obce Lipovník na rok 2021 odporúča obecnému zastupiteľstvu schváliť. – **schválené**

Starosta obce podal návrh na uznesenie č. 10.11./2020

**Bod rokovania č. 11**

Návrh rozpočtu obce Lipovník na roky 2021 - 2023

**Obecné zastupiteľstvo v Lipovníku podľa zákona č. 369/1990 Zb. o obecnom zriadení**

**A: Berie na vedomie:**

1**.** Stanovisko hlavnej kontrolórky k návrhu rozpočtu obce Lipovník na roky 2021, 2022, 2023

2. Návrh rozpočtu obce Lipovník na roky 2022, 2023

**B: Schvaľuje:**

1.Rozpočet obce Lipovník na kalendárny rok 2021 v rozsahu zverejneného návrhu OCÚ bez

 programovej štruktúry

**Hlasovanie: Za: 4** /Držík, Páleník, Roman, Šlik, /

 **Proti:** 0

 **Zdržali sa:** 0

**K bodu rokovania č. 12**

**-** Starosta obce predniesol informáciu o pripravovaných projektových zámeroch obce na roky 2021 – 2023 – vybudovanie transformačnej stanice, rekonštrukcia kabín TJ s. č. 140, dobudovanie chodníka na cintoríne, oprava domu smútku – **vzaté na vedomie**

**-** starosta obce vydal pokyn na vykonanie inventarizácie majetku, záväzkov a pohľadávok obce Lipovník k 31.12.2020. – **vzaté na vedomie**

**-** starosta obce informoval prítomných o cenovej ponuke spoločnosti ToMihal – Tomáš Mihalovič – na údržbu miestnych komunikácií – **vzaté na vedomie**

**-** Starosta predniesol návrh na zriadenie inventarizačnej komisie na vykonanie inventarizácie majetku, záväzkov a pohľadávok obce Lipovník k 31.12.2020 a komisie na vyradenie nepotrebného majetku obce v zložení: M. Šlik – predseda, V. Roman – člen, I. Páleník – člen. – **schválené**

**-** Starosta obce predniesol akčný plán rozvoja obce na rok 2021 pre strategický dokument PHSR obce Lipovník na roky 2021 – 2025. – **schválené**

**-** Starosta informoval, že za veliteľa DHZ a za vedúceho kontrolnej skupiny pre vykonanie požiarnych kontrol na rok 2021 odporúča schváliť Tomáša Jančoviča – **schválené**

**-** Starosta obce informoval, že k 31.12.2020 sa vyplatia odmeny poslancom podľa platných zásad odmeňovania poslancov – **schválené**

**-** starosta obce informoval, o prenájme nebytových priestorov kabín č. 140 TJ na prevádzkovanie pohostinstva na dobu od 01.01. 2021 – 31.12.2021 bez verejnej súťaže, z dôvodu osobitného zreteľa s doterajším nájomcom so spoločnosťou TO – FI s. r. o., nájomná zmluva sa uzatvorí na základe finančného dorovnania v prípade vyúčtovania nedoplatkov za dodávku energií za rok 2020 – **schválené**

**-** starosta obce informoval, ak by bolo upustené od doterajších hygienických opatrení proti COVID – 19 obec má v záujme zrealizovať vianočné /silvestrovské/ podujatie v KD v Lipovníku, ktoré by bolo financované z rozpočtu obce Lipovník – **Schválené**

**-** Starosta obce predniesol, že za uplynulé obdobie boli uzatvorené nasledovné zmluvy

Z 12/020 – Pavol Halanda – zmluva o sprostredkovaní ochrana osobných údajov

Z 13/020 – Viliam Jánošík VIJA – zmluva o sprostredkovaní – ochrana osobných údajov

Z 14/020 – Ing. Dušan Oslanec – Softservis – zmluva o sprostredkovaní – ochrana os. údajov

Z 15/020 – Datatrade – zmluva o sprostredkovaní – ochrana osobných údajov

Z 16/020 – Remek – zmluva o sprostredkovaní – ochrana osobných údajov

Z 17/020 – SOMI Trenčín – zmluva o spracúvaní osobných údajov

Z 18/020 – NASES – zmluva o poskytovaní kvalifikovaných dôveryhodných služieb

Z 19/020 – Štatistický úrad SR – zmluva o výpožičke

všetky zmluvy boli **schválené**

Starosta obce predniesol návrh na uznesenie č. 10.12./2020

**Bod rokovania č. 12**

Diskusia rôzne, správy, zmluvy, došlé podania

**Obecné zastupiteľstvo v Lipovníku podľa zákona č. 369/1990 Zb. o obecnom zriadení**

**A: Berie na vedomie:**

1**.** Správu č. 3/020 o výsledku kontroly pokladne a pokladničných dokladov za vybrané mesiace r. 2020, kontrola dodržiavania zákona č. 357/2015 Z. z. o finančnej kontrole a audite na Obecnom úrade v obci Lipovník

2. Informáciu starostu obce o pripravovaných projektových zámeroch obce na roky 2021-2023

3. Pokyn starostu obce na vykonanie inventarizácie majetku, záväzkov a pohľadávok obce Lipovník

 k 31.12.2020

4. Cenovú ponuku spoločnosti ToMihal – Tomáš Mihalovič – na údržbu miestnych komunikácií

5. Žiadosť p. T. Janerle, Blesovce – o predĺženie nájomnej zmluvy – prenájom č. 140 TJ

6. Vystúpenia a diskusné príspevky poslancov OZ a prítomných hostí

**B: Schvaľuje:**

1. Zriadenie inventarizačnej komisie na vykonanie inventarizácie majetku, záväzkov a pohľadávok

 obce Lipovník k 31.12.2020 a komisie na vyradenie nepotrebného majetku obce v zložení: M.

 Šlik – predseda, V. Roman – člen, I. Páleník – člen

2. Akčný plán rozvoja obce na rok 2021 pre strategický dokument – PHSR obce Lipovník na roky

 2021 – 2025

3. Veliteľa DHZ Tomáša Jančoviča za vedúceho kontrolnej skupiny pre vykonanie požiarnych

 kontrol na rok 2021, členov kontrolnej skupiny z radov členov DHZ Lipovník

4. Vyplatenie odmien poslancom OZ a zamestnancom obce v zmysle platného poriadku

 odmeňovania na rok 2020

5. Prenájom nebytových priestorov kabín TJ s. č. 140 na prevádzkovanie pohostinstva s platnosťou

 od 01.01.2021 do 31.01.2021 bez verejnej súťaže, z dôvodu osobitného zreteľa s  doterajším

 nájomcom, v prípade finančného dorovnania za spotrebované energie za rok 2020 do konca

 01/2021 predlženie nájomnej zmluvy do 31.12.2021 za zmenenú výšku prenájmu v položke

 preddavky energií podľa skutočnej spotreby v roku 2020

6. Zámer realizácie vianočného /silvestrovského/ podujatia v KD v Lipovníku – spolufinancovanie

 z rozpočtu obce Lipovník

7. Z 12/020 – Pavol Halanda – zmluva o sprostredkovaní ochrana osobných údajov

8. Z 13/020 – Viliam Jánošík VIJA – zmluva o sprostredkovaní – ochrana osobných údajov

9. Z 14/020 – Ing. Dušan Oslanec – Softservis – zmluva o sprostredkovaní – ochrana os. údajov

10. Z 15/020 – Datatrade – zmluva o sprostredkovaní – ochrana osobných údajov

11. Z 16/020 – Remek – zmluva o sprostredkovaní – ochrana osobných údajov

12. Z 17/020 – SOMI Trenčín – zmluva o spracúvaní osobných údajov

13. Z 18/020 – NASES – zmluva o poskytovaní kvalifikovaných dôveryhodných služieb

14. Z 19/020 – Štatistický úrad SR – zmluva o výpožičke

**C. Odporúča:**

Starostovi obce:

1. Zabezpečiť riadnu a zimnú údržbu miestnych komunikácií, chodníkov a obecného majetku
2. Uzavrieť zmluvu o prenájme nehnuteľného majetku obce na rok 2021 z dôvodu osobitného zreteľa

3. Zapojiť sa do programu MOS organizovaných obcou prostredníctvom ÚPSVR Topoľčany

4. Priebežne pripraviť na rokovanie OZ

5. Zvolať zasadnutie OZ v zákonnom termíne a v zmysle platnej legislatívy v závislosti od

 potvrdenia predbežnej účasti poslancov OZ v mesiaci február/marec 2021

**Hlasovanie: Za: 4** /Držík, Páleník, Roman, Šlik, /

 **Proti:** 0

 **Zdržali sa:** 0

**K bodu rokovania č. 13**

Starosta obce predniesol návrh uznesenia č. 10/2020, ktoré bolo bez ďalších doplňovacích bodov prijaté a zároveň uznesenie bolo schválené.Bolo dohodnuté, že ďalšie zasadnutie OZ bude zvolané v zákonnom termíne.

**K bodu rokovania č. 14**

Starosta poďakoval prítomným za účasť a ukončil zasadnutie OZ.

V Lipovníku, 11. decembra

Zapísal Ing. Z. Jančovičová:.......................................

Overovatelia:

Maroš Držík .......................................

Viktor Roman .......................................

 **Dušan Turčan,**

 **starosta obce**